Chloë Grace Moretzová

Chloë Grace Moretzová (* 10. február 1997, Atlanta, Georgia, USA) je americká herečka a modelka. Svoju hereckú kariéru odštartovala v roku 2004 ako sedemročná a o rok neskôr bola prvýkrát nominovaná na Young Artist Award za horor 3:15 Zomrieš! Zahrala si tiež vo filmoch 500 dní so Summer, Denník slabocha, Kick-Ass, Let Me In, Hugo a jeho veľký objav, Temné tiene, Carrie, Zostaň so mnou a Equalizer. V roku 2013 sa objavila vo filme Kick-Ass 2. Ako modelka fotila pre Vogue, Marie Claire a Elle.

 Detstvo 
Narodila sa v Atlante v Georgii,USA. Jej matka Teri (rod. Duke) je zdravotná sestra a jej otec McCoy Lee Moretz je plastický chirurg. Má štyroch starších bratov: Brandona, Trevora, Colina a Ethana. Svoju rodinu opísala ako "veľmi kresťanskú". 

V roku 2002 sa presťahovali z Cartersvillu v Georgii do New Yorku, pretože jej brata prijali na Professional Performing Arts School. Práve vtedy sa začala zaujímať o herectvo. Ona mu pomáhala s textom a on ju učil herecké techniky, ktoré sa naučil v škole. Keď si uvedomila ako ju herectvo baví, jej rodina sa rozhodla zúčastniť niekoľkých konkurzov aby videli, či dokáže uplatniť svoje schopnosti aj profesionálne.

 Kariéra 

 Herectvo 
náhľad|203x203bod|Moretzová v apríli 2009
Moretzová debutovala v dvoch epizódach televízneho seriálu stanice CBS Ten kto ťa chráni, kde si zahrala Violet a jej prvou filmovou rolou bola rola Molly vo filme Heart of the Beholder. V roku 2005 získala za herecký výkon v remaku hororu 3:15 zomrieš! nomináciu na Young Artist Award a dostala sa do povedomia širšej verejnosti. Po tejto roli získala ďalšie hosťujúce role v seriáloch ako aj menšiu rolu v komédii Agent v sukni 2. Pravidelne sa objavovala v seriáloch Sexi špinavé prachy ako Kiki George a v Zúfalých manželkách ako Sherri Maltby. Svoj hlas prepožičala animovanej postavičke Darby z americkej verzie Moji kamaráti Tiger a Macko Pú a v roku 2008 si zahrala v dráme The Poker Face, kde stvárnila týrané dieťa Cammie.

V roku 2010 sa objavila ako Hit-Girl v akčnom filme režiséra Matthewa Vaughna, Kick-Ass, ktorý bol natočený podľa rovnomenného komiksu Marka Millara a Johna Romita Jr. Napriek ostrým diskusiám týkajúcich sa jej role v násilnom filme získala za svoj herecký výkon uznanie kritikov. Roger Ebert dal filmu 1 zo 4 hviezdičiek, ale napriek tomu pochválil Moretzovej herecký výkon.Ebert, Roger (2010). "Kick Ass ", April 14, 2010 Tri mesiace pred natáčaním trénovala s kaskadérskou skupinou Jackieho Chana. V tom istom roku si zahrala Abby, 12-ročnú upírku vo filme Let Me In, ktorý mal premiéru 1. októbra 2010. V novembri, vo veku 13 rokov, bola označená za „najviac zaneprázdnenú herečku v Hollywoode“.
vľavo|náhľad|258x258bod|Moretzová na premiére filmu Hugo a jeho veľký objav v New Yorku v novembri 2011
V roku 2011 stvárnila Ann Sliger v trileri Texas Killing Fields. V tom istom roku si zahrala Isabelle vo filme Hugo a jeho veľký objav. Film bol nominovaný na 11 Oscarov a zahrala si v ňom po boku Asa Butterfielda, Bena Kingsleyho, Sachu Barona Cohena a Helen McCrory. Hrala vo filme Hick, filmovej adaptácii románu Andrey Portesovej. V roku 2012 stvárnila rebelujúcu dcéru Carolyn Stoddard vo filme Tima Burtona Temné tiene, ktorá je remakom populárnej telenovely. V roku 2013 sa objavila vo filme Kick-Ass 2.Schwartz, Terri (October 16, 2012). "Chloe Moretz explains Hit-Girl's mindset in 'Kick-Ass 2'". IFC. V tom istom roku si zahrala v jednom dieli filmu Mládeži neprístupné a v horore Carrie si zahrala hlavnú rolu.
náhľad|279x279bod|Moretzová na Elle Style Awards v roku 2013
Moretzovej hlas sa objavil v niekoľkých videohrách. Keď sa jej v októbri 2012 spýtali, prečo má tendenciu stvárňovať temné, problémové postavy ako sú tie vo filmoch Let Me In, Hick a Carrie povedala, že má šťastný rodinný život a preto je pre ňu výzva hrať postavy, ktoré sú výrazne odlišné od skutočnosti. Od 25. marca do 27. apríla 2014 debutovala na Broadwayi v predstavení The Library od režiséra Stevena Soderbergha.

Vo filme Zostaň so mnou z roku 2014 si zahrala hlavnú rolu, Miu. Ide o príbeh 17-ročnej klasickej hudobníčky, ktorá sa musí vyrovnať s následkami tragickej autonehody jej rodiny a zážitkom mimo vlastného tela. Film získal zmiešané recenzie ale kritici sa zhodli, že Moretzová dala do svojho hereckého výkonu všetko. Následne sa predstavila ako Cassie Sullivan vo filmovej adaptácii románu Ricka Yanceyho, Piata vlna. Film mal premiéru 22. januára 2016. Hannah Minghella zo Sony Pictures povedala, že Moretzová „stelesňuje srdce, silu a odhodlanie, ktoré robia z Cassie tak podmanivý charakter“.

Spolu so Zacom Efronom a Sethom Rogenom si zahrala vo filme Susedia na odstrel 2. V júli 2015 ukončila natáčanie drámy November Criminals. Najbližšie sa má objaviť vo filme Brain on Fire, založenom na spomienkach Susannah Cahalanovej. Vo filme nahradila Dakotu Fanningovú.

V novembri 2015 začala natáčať film The Modern Ocean v ktorom hrá po boku Asa Butterfielda, Anne Hathawayovej, Daniela Radcliffa a Keanu Reevesa.

 Modeling 
Moretzová nafotila veľa editoriálov a tituliek pre významné magazíny vrátane Flaunt, Vogue, Teen Vogue, Jalouse, Marie Claire, Interview, Elle, Love Magazine, Crash Magazine, InStyle a mnoho ďalších. Zúčastnila sa rôznych haute couture akcií ako sú Dior jar/leto 2013 na Týždni módy v Paríži. Max Mara jej v roku 2012 udelil cenu „tvár budúcnosti Max Mara“. V tom istom roku sa stala tvárou amerického maloobchodného predajcu oblečenia pre mládež Aéropostale. Vo februári 2013 jej Elle magazín počas slávnostného večera v Londýne udelil cenu „budúca ikona“.

 Súkromný život 
Moretzová žije v Studio City, Los Angeles.http://www.trulia.com/blog/celebrity-homes/chloe-moretz-house-in-studio-city-ca/ Jej brat Brandon pôsobí ako jej manažér, jej brat Trevor je od roku 2010 jej hereckým učiteľom a sprevádza ju na výletoch a tlačových konferenciách.  V záujme oddelenia svojho profesionálneho života od osobného svojich priateľov nikdy nepozýva na nakrúcanie ani premiéry; tvrdí, že je tak pre ňu ľahšie sústrediť sa na prácu a potom relaxovať s priateľmi.

Moretzová verejne podporuje práva LGBT na rovnosť. Považuje sa za feministku. V októbri 2014 bola magazínom Times označená za jednu z 25 najvplyvnejších tínedžerov roka.

Dňa 11. mája 2016 v The Late Late Show with James Corden prezradila, že chodí s Brooklynom Beckhamom, synom bývalého profesionálneho futbalistu Davida Beckhama. Pár sa rozišiel v roku 2018.

 Filmografia 

 Filmy 
RokNázovslovenské názvy podľa http://www.csfd.cz/tvurce/38072-chloe-grace-moretz/RolaPoznámky2005Heart of the BeholderMolly3:15 zomrieš!Chelsea LutzDnes zomrieš!St. Thomas Hospital Girl2006Agent v sukni 2Carrie FullerIzba číslo 6Melissa NormanZombie: Pochovaní zaživaEmma Tunny2007Super Sleuth Christmas MovieDarbyhlasHallowed GroundSabrina2008The Third NailHaileyOkoAliciaThe Poker HouseCammieBoltmalá Pennyhlas2009500 dní so SummerRachel HansenNot ForgottenToby BishopMy Friends Tigger & Pooh: Tigger & Pooh And A Musical TooDarbyhlas2010Jack and the BeanstalkJillianSuper Duper Super SleuthsDarbyhlasDenník slabochaAngie SteadmanKick-AssMindy McCready/Hit-GirlLet Me InAbby2011Our DealVeronicakrátky filmHickLuli McMullenTexas Killing FieldsLittle Ann SligerHugo a jeho veľký objavIsabelleScary GirlEnid Krysinskikrátky film2012Temné tieneCarolyn Stoddard2013Mládeži neprístupnéAmandaDiel: „Middleschool Date“Kick-Ass 2Mindy McCready/Hit-GirlCarrieCarrie WhiteGirl Risingrozprávačdokumentárny film2014Muppets Most Wantedroznášačka novínLaggiesAnnikaSils MariaJo-Anne EllisZostaň so mnouMia HallThe EqualizerAlina / TeriThe Tale of the Princess KaguyaKaguya-hime (hlas)2015Temné miestaYoung Diondra Wertzner2016Piata vlnaCassie SullivanSusedia na odstrel 2ShelbyBrain on FireSusannah Cahalan2017I Love You, DaddyChina TopherNovember CriminalsPhoebe2018The Miseducation of Cameron PostCameron PostSuspiriaPatricia Hinglepost-produkciaRed Shoes & the 7 DwarfsSnow White (hlas)The WidowFrances2019The Addams FamilyWednesday Addams (hlas)nakrúca sa

 Televízia 
RokNázovRolaPoznámky2004The GuardianViolet2 epizódy2005Rodina podľa plánuYoung Charlie2005Volajú ma EarlCandy StokerEpizóda:,Broke Joy's Fancy Figurine"2006Vladárova nová školaFuri (hlas)Epizóda:,Kuzcogarten"2006 – 07Zúfalé manželkySherri Maltby2 epizódy2007The CureEmilyPilot2007 – 08Sexi špinavé prachyKiki George7 epizód2007 – 10Moji kamaráti Tiger a Macko PúDarby (hlas)87 epizód2011 – 1330 RockKaylie Hooper3 epizódy2013American Dad!Honey (hlas)Epizóda: „Steve & Snot's Test-Tubular Adventure“2015We Got Marriedsama seba275. epizóda2015 – 16Saturday Night Live Koreasama seba2 epizódy

 Javisko 
RokNázovRolaPoznámky2014The LibraryCaitlin GabrielThe Public Theatre

 Hudobné videoklipy 
RokUmelecPieseň2010The Soft Pack"Answer to Yourself"2011Best Coast"Our Deal"2011Dionne Bromfield featuring Mz Bratt"Ouch"

 Videohry 
RokNázovRola2010Kick-Ass: The GameMindy Macready / Hit-Girl2012DishonoredEmily Kaldwin I

 Referencie 

 Iné projekty 

 Externé odkazy 



Kategória:Filmové herečky USA
Kategória:Televízne herečky USA
Kategória:Herečky USA
Kategória:Detskí herci
Kategória:Osobnosti z Atlanty
Kategória:Modelky USA
Kategória:Aktivisti USA
Kategória:Feministky USA
Kategória:LGBT aktivisti